 World suicide prevention day: Iye àwọn tó ti gbẹmí ara wọn rèé láàrin ọdún mẹrin ìjọba Buhari ní Nàìjíríà rèé Bi orilẹ-ede Naijiria ti darapọ mọ gbogbo agbaye lati ṣe ayajọ didena gbigba ẹmi ara ẹni, akọsilẹ ti fihan pe ọta le lugba eeyan o le mẹrin ni wọn ti ṣekupa ara wọn lorlẹede yìí lọdun mẹrin ṣẹyin. Nigba ti akori ti ọdun yìí jẹ ṣiṣiṣẹ pọ lati dena iwa pipa ara ẹni, eeyan 264 gbẹmi ara wọn laarin oṣu kinni ọdun 2017 sí oṣu kẹjọ ọdun 2020 yii. Ipinlẹ Eko lo wa loke tente, eeyan mẹtalelogun lo gbẹmi ara wọn lọdun mẹrin ṣẹyin nibẹ. Akọsilẹ fihan pe eleyii yatọ si awọn eeyan mii to pa ara wọn ṣugbọn ti awọn akọroyin ko gbe sita. Bẹẹ si ni iwa gbigba ẹmi ara ẹni lodi si ofin orile-ede Naijiria, koda ẹwọn ọdun kan ni ẹnikẹni to ba gbiyanju lati pa ara rẹ yoo fi gbára. Ipo kẹwaa ni Naijiria wa nilẹ Afrika ninu awọn orilẹ-ede ti iwa ipara ẹni tí wọ pọ julọ. Akọsilẹ fihan pe ogunlọgọ awọn eeyan yii lo mu kẹmika sniper rọrun nigba tawọn miiran pokun so. Iwadii tiẹ tun fihan pe niṣe lawọn mii dana sun ara wọn ti wọn sì gba ibẹ dero ọrun. Dokita Maymunah Yusuf Kadiri to jẹ onimọ nipa aarun ọpọlọ sọ pe ibanujẹ ọkan, ijakulẹ, airiṣẹṣe, ọti mimu ati oogun oloro wa lara awọn idi to n mu ọpọ gba ẹmi ara wọn. : Mẹwaa n ṣẹlẹ ní duniyan, ẹni to kan lo mọ o. Njẹ o ti ẹ mọ iye awọn ọmọ Naijiria to ti gbẹmi ara wọn nitori bi ilu ti ri ni nkan bi ọdun mẹrin ṣẹyin? 